UCU Lady Cardinals 5-0 Wakiso Hills
Kampala Queens 3-1 Isra Soccer Academy
She Mak 0-3 Uganda Martyrs Lubaga
She Corporate 2-0 Western United
Kawempe Muslim 2-0 Muteesa I Royal University
Rines S.S 1-1 Ajax Queens
Omupiira guno gwazannyiddwa ku kisaawe kya Villa Park e Nsambya akawungeezi ka Ssande.
Damalie Matama mu ddakiika 18’, Mable Kusaasira 49’ ne Rita Nakirijja 74’ be bateebye ggoolo ezaawadde bannyinimu obuwanguzi okwenywereza mu kifo eky’okusatu ne basigala mu lw’okaano lw’okulwanira ekimu ku bifo ebibiri mu kakung'unta ka ‘Semi fayinolo play offs’ okuva mu kibinja kya Elizabeth ekikulembeddwa Olila SS Women FC ne UCU Lady Cardinals eyawuttude Wakiso Hill ggoolo 5-0 e Mukono.
Mwajuma Nabukwasi ye yateebye ggoolo ya Isra Soccer Academy emu yokka gye baakomyeko.
Ogwa Eastern Heroes ne Olila Women tegwazannyiddwa oluvanyuma lwa bannyimu obutalabikako ku kisaawe kyabwe kyenyini ne baleka abagenyi ne bakonkomala newankubadde nga ttiimu zombi z’ e Soroti.
Mu mirala egyazannyiddwa bakyampiyoni aba Kawempe Muslim abakulembedde ekibinja kya Victoria oluzannya olw’okubiri balutandise na maanyi bwe bakubye Muteesa Royals 2-0 ate Uganda Martyrs nejjooga banyinnimu aba She Mak St (ttiimu ya yunivasite y’ e Makerere) negiwuttula ggoolo 2-0 omwabwe mwenyini.
She Corporates yakubye Western united 2-0 sso nga Rines SS WFC yalemaganye ne Ajax Queens ggoolo 1-1.
zho_Hans ace_Latn lug_Latn eng_Latn eng_Latn szl_Latn lug_Latn lug_Latn lug_Latn lug_Latn lug_Latn lug_Latn